《集秀野草堂醉后作》
清代·徐昂发

飞扬意气未磨砻，五岳崚嶒方寸中。草木尚生无患子，男儿那作可怜虫。

逢花茗艼为愁饮，结柳逡巡叹学穷。至竟文章成底事，莫临辽海哭秋风。

作者简介：江苏昆山人，原籍长洲，榜姓管，字大临，号絅庵。康熙三十九年进士，官编修。曾提督江西学政。雍正初，因故遣戍新疆。工诗，刻峭清新，善骈体文，亦长于考据。有《畏垒笔记》、《畏垒山人诗集》。